SULIT UCAPAN BAJET TAHUN 2022 NEGERI PULAU PINANG oleh YAB. TUAN CHOW KON YEOW KETUA MENTERI PULAU PINANG KETIKA MEMBENTANGKAN RANG UNDANG-UNDANG PERBEKALAN DAN USUL ANGGARAN PEMBANGUNAN 2022 DI DEWAN UNDANGAN NEGERI PADA 26 NOVEMBER 2021 "MEMPERCEPAT PENCAPAIAN PENANG2030" (ACCELERATING PENANG2030) 1 SULIT
SULIT YB Dato' Yang di-Pertua, Saya mohon mencadangkan supaya rang undang-undang yang bertajuk "Suatu enakmen bagi menggunakan sejumlah wang daripada Kumpulan Wang Disatukan untuk perkhidmatan bagi tahun 2022 dan bagi memperuntukkan wang itu untuk perkhidmatan bagi tahun itu dibaca bagi kali kedua sekarang''. MUKADIMAH 1. Saya memanjatkan setinggi-tinggi kesyukuran kepada Tuhan kerana masih diberikan peluang untuk membentangkan Belanjawan Negeri Pulau Pinang kepada Dewan yang Mulia ini. Pembentangan kali ini merupakan bajet keempat saya semenjak memegang amanah selaku Ketua Menteri Pulau Pinang pada tahun 2018. Hari ini saya berpeluang membentangkan kepada Dewan yang Mulia ini, Belanjawan Negeri Pulau Pinang Tahun 2022 yang bertemakan Mempercepat Pencapaian Penang2030 atau dengan izin "Accelerating Penang2030". Tema ini dipilih seiring dengan hasrat Kerajaan Negeri untuk memulihkan sektor ekonomi pasca pandemik COVID-19. 2. Tidak dinafikan, tahun 2021 adalah tahun yang sangat mencabar kepada kita dengan penularan pandemik COVID-19 pada tahap di luar jangka. Dalam tempoh krisis tersebut, negeri Pulau Pinang pernah mencatatkan jumlah kes positif harian tertinggi sebanyak 2,474 kes pada 8 September 2021. Walau bagaimanapun, saya berasa amat bersyukur dengan kerjasama yang erat oleh rakyat, Kerajaan Negeri dan Kerajaan Persekutuan kita telahpun berjaya mengatasi krisis ini. Buktinya, pada 8 2 SULIT
SULIT November yang lalu kita telah beralih ke Fasa 4, Pelan Pemulihan Negara (PPN). Namun, kita masih belum menang sepenuhnya. Suka saya mengingatkan bahawa kita perlu terus berusaha dan mengambil langkah berwaspada dengan mematuhi Prosedur Operasi Standard (SOP) dan mengamalkan pembudayaan normal baharu serta memantau dengan lebih dekat penularan COVID-19 dalam kalangan rakyat. 3. Belanjawan pada kali ini juga membawa bersama harapan rakyat yang menggunung supaya situasi pandemik COVID-19 dapat dikawal dan ekonomi dapat dipulihkan dengan secepat mungkin. Saya difahamkan sehingga 24 November 2021, seramai 1,521,637 penduduk Pulau Pinang telah menerima sekurang-kurangnya satu (1) dos vaksin bersamaan dengan 85.8 peratus populasi di negeri ini; dari jumlah tersebut 1,493,689 penduduk bersamaan dengan 84.2 peratus telah lengkap divaksinasi. Tahap populasi dewasa yang telah lengkap divaksinasi telah mencecah 100.1 peratus; manakala bagi remaja yang telah lengkap divaksinasi pula adalah 88.4 peratus. Ini adalah pencapaian dan kemajuan yang amat baik. 4. Tahniah saya ucapkan kepada seluruh rakyat negeri Pulau Pinang dan petugas barisan hadapan. Demi meningkatkan lagi pelindungan dan tahap kesihatan awam di negeri kita, saya menyeru kepada semua agar segera mendaftar dan mendapatkan dos penggalak bagi penerima yang disarankan. Sememangnya, Program Imunisasi COVID-19 Kebangsaan (PICK) telah banyak membantu dalam meningkatkan kadar imunisasi dalam kalangan rakyat sebagai persediaan dalam pembukaan sepenuhnya semua sektor ekonomi. 3 SULIT
SULIT PRESTASI DAN KEDUDUKAN SEMASA EKONOMI MALAYSIA DAN PULAU PINANG YB Dato' Yang di-Pertua, 5. Keluaran Dalam Negara Kasar (KDNK) Malaysia sebelum ini menguncup sebanyak 5.6 peratus pada tahun 2020. Walau bagaimanapun, pertumbuhan ekonomi negara dijangka bertambah baik pada kadar 3 hingga 4 peratus pada tahun 2021 dan seterusnya 5.5 hingga 6.5 peratus pada tahun 2022. Ini menunjukkan trend yang baik kesan daripada pembukaan semula sektor ekonomi dengan kapasiti penuh berpaksikan asas ekonomi yang masih kukuh dengan strukturnya yang pelbagai. 6. Mengikut statistik Jabatan Perangkaan Malaysia, semua negeri di Malaysia telah mencatatkan penyusutan KDNK pada tahun 2020. Pulau Pinang juga tidak terkecuali menerima kesan negatif tersebut dengan kadar penguncupan sebanyak 2.1 peratus. Meskipun begitu, prestasi tersebut adalah lebih baik berbanding kadar pertumbuhan di peringkat nasional. 7. Penurunan KDNK Pulau Pinang pada tahun 2020 adalah dipengaruhi oleh sektor perkhidmatan yang menguncup 5.7 peratus yang didorong oleh penguncupan subsektor perdagangan borong dan runcit, penginapan serta makanan dan minuman. Selain itu, penurunan dalam subsektor pengangkutan dan penyimpanan, hartanah serta perkhidmatan perniagaan turut mempengaruhi prestasi sektor perkhidmatan ini. Walau bagaimanapun, pertumbuhan lebih baik dalam produk elektrik, elektronik 4 SULIT
SULIT dan electro optical pada tahun 2020 menyokong prestasi sektor pembuatan berkembang sebanyak 2.8 peratus berbanding 2.7 peratus pada tahun 2019. Secara keseluruhannya, pertumbuhan positif di sektor pembuatan telah mengurangkan kesan kemerosotan ekonomi di Pulau Pinang pada tahun 2020. 8. Pertumbuhan sektor pembuatan adalah disebabkan oleh peningkatan permintaan dunia terhadap produk elektrik, elektronik dan electro optical. Subsektor ini telah menyumbang sebanyak 30.8 peratus dalam KDNK Pulau Pinang dan meningkat sebanyak 6.4 peratus pada tahun 2020. Negeri Pulau Pinang telah menyumbang sebanyak 33 peratus daripada jumlah keluaran elektrik dan elektronik (E&E) di seluruh negara. Trend ini diramalkan akan berterusan bagi tahun 2021 dengan anggaran pertumbuhan yang lebih tinggi. Semasa Perintah Kawalan Pergerakan (PKP) 3.0 dilaksanakan, Indeks Pengeluaran Perindustrian (IPI) bagi produk E&E menunjukkan pertumbuhan sebanyak 16.5 peratus bagi Januari hingga Julai 2021. Nilai jualannya juga meningkat sebanyak 14.6 peratus kepada RM263.8 bilion bagi tempoh yang sama. Beberapa syarikat yang membuat pengumuman awam berkenaan dengan pelaburan di Pulau Pinang pada tahun 2021 juga adalah daripada sektor ini iaitu Simmtech Holdings Incorporation., JHM Consolidation Berhad, Greatech Technology Berhad (Greatech), dan usaha sama antara Applied Engineering dan QES Mechatronic Sdn. Bhd.. 9. Sektor pembinaan bagi tahun 2021 terjejas disebabkan oleh peningkatan kes COVID-19 dan pelaksanaan PKP 3.0. Sektor ini mencatatkan penurunan paling tinggi berbanding sektor yang lain iaitu sebanyak 15.5 peratus pada tahun 2020. Pertumbuhan sektor ini lebih 5 SULIT
SULIT perlahan disebabkan oleh permintaan terhadap input pembinaan yang lebih lembap, selain peningkatan hartanah tidak terjual (overhang property). 10. Sektor perkhidmatan bagi tahun 2021 juga dijangka mencatatkan penurunan berbanding tahun sebelumnya, di mana perdagangan borong dan runcit, makanan dan minuman serta penginapan mengalami kemerosotan yang agak signifikan iaitu susut 9.5 peratus. Sektor ini didorong oleh aktiviti pelancongan yang sangat terkesan dengan pandemik COVID-19, di mana kebanyakan negara menyekat perjalanan antarabangsa untuk membendung penularan COVID-19 sejak Mac 2020. Selain itu, pelancong domestik ke Pulau Pinang juga telah mencatatkan penurunan sebanyak 42.2 peratus. Pelancongan perubatan (Medical Tourism) dan pelancongan Meetings, Incentives, Conventions and Exhibitions (MICE) juga telah merosot. Di samping itu, sektor pelancongan perubatan telah mengalami kekurangan pendapatan sebanyak 77 peratus bagi tahun 2020. Manakala, pelancongan MICE mencatatkan penurunan anggaran impak ekonomi sebanyak 95.7 peratus. Justeru, lebih banyak inisiatif yang kreatif dan inovatif perlu diberi tumpuan untuk membina semula sektor ini dengan kerjasama penggiat sektor pelancongan. Kerajaan Negeri melalui Penang Convention & Exhibition Bureau (PCEB) akan terus giat melaksanakan usaha-usaha promosi pada tahun 2022. 11. Prestasi pasaran buruh menunjukkan tanda pemulihan berbanding dengan tahun lepas. Sehingga 17 September 2021, jumlah pemberhentian pekerja Pulau Pinang yang dilaporkan melibatkan 2,770 pekerja berbanding dengan 10,465 pekerja pada tahun 2020. Aktiviti pemberhentian kerja memuncak pada empat (4) bulan pertama tahun ini 6 SULIT
SULIT apabila PKP yang lebih ketat dikenakan. Data dari MYFutureJobs Perkeso menunjukkan peningkatan permintaan tenaga kerja pada bulan Ogos dan September 2021. Sebanyak 23,251 kekosongan jawatan diiklankan sehingga 17 September 2021, di mana sektor pembuatan terdiri daripada 60 peratus diikuti dengan sektor penginapan 12.4 peratus dan sektor pengangkutan 6.5 peratus. Tambahan pula, sebanyak 55 projek pembuatan diluluskan di Pulau Pinang untuk separuh pertama tahun ini dengan kadar pelaburan RM1.3 bilion. Projek-projek ini dianggarkan akan mewujudkan 2,705 peluang pekerjaan baru di negeri ini yang tentunya akan memberi limpahan ekonomi kepada rakyat. Jangkaan Kedudukan Ekonomi Tahun 2022 YB Dato' Yang di-Pertua, 12. Sektor pembuatan, perkhidmatan dan pelancongan menjadi penyumbang terbesar kepada pemulihan ekonomi Pulau Pinang walaupun dijangka lebih perlahan. Menurut Bank Dunia pada 28 September 2021, unjuran pertumbuhan KDNK Malaysia telah dikurangkan kepada 3.3 peratus daripada anggaran 4.5 peratus sebelum ini. 13. Pada tahun 2022, ekonomi Pulau Pinang dijangka akan pulih secara beransur-ansur. Aktiviti pelancongan dan perhotelan dijangka akan pulih pada kadar pertumbuhan yang sederhana disokong oleh pelancongan domestik. Keadaan ini diseimbangkan oleh kestabilan pertumbuhan sektor pembuatan khususnya dalam produk E&E. Pertumbuhan positif ini juga dicerminkan oleh eksport Pulau Pinang dengan sumbangan paling besar dalam eksport Malaysia sebanyak 29 peratus bernilai RM198.2 bilion dari 7 SULIT
SULIT Januari hingga Julai 2021. Bagi tempoh yang sama, eksport Pulau Pinang berkembang sebanyak 16.3 peratus berbanding dengan tujuh bulan pertama tahun 2020. Trend ini akan berterusan disebabkan peningkatan permintaan semikonduktor yang tinggi di samping kekurangan cip dalam pasaran global. Selain itu, beberapa pelaburan yang diluluskan yang mula beroperasi pada tahun 2021 dan 2022 akan menambah nilai keluaran pembuatan, memberi kesan gandaan dalam ekosistem industri dan menyumbang kepada pertumbuhan ekonomi negeri. RESPONS KERAJAAN NEGERI 14. Saya bersama barisan kepimpinan Kerajaan Negeri menyedari keluh kesah rakyat. Tiada apa yang utama bagi kami melainkan mencari jalan untuk menyediakan bantuan kepada golongan yang turut terjejas. Kerajaan Negeri sedaya upaya mengambil langkah proaktif untuk meringankan bebanan rakyat dengan menyalurkan Pakej Bantuan Khas (Penang Lawan COVID-19) yang dilaksanakan melalui tiga (3) fasa dengan peruntukan keseluruhan sebanyak RM191.22 juta; dan sehingga November 2021, sejumlah RM158.13 juta telah dibelanjakan. Pada tempoh yang sangat mencabar ini, untuk menjana semula ekonomi negeri bukanlah sesuatu yang mudah tetapi, atas dasar keprihatinan, Kerajaan Negeri berikhtiar memberi bantuan berdasarkan kemampuan semasa. 15. Saya percaya walaupun pandemik COVID-19 dan sekatan yang berlaku telah menjejaskan ekonomi global, asas ekonomi Pulau Pinang yang kukuh terus menyerlahkan trajektori pertumbuhan dagangan negeri. Maka, Kerajaan Negeri telah meneruskan usaha-usaha yang diputuskan dalam Jawatankuasa Penang Socio Economic Recovery Consultative 8 SULIT
SULIT Council (PSERCC). Jawatankuasa ini bertanggungjawab untuk memastikan strategi jangka pendek dan sederhana bagi merangsang pertumbuhan ekonomi, menarik pelaburan asing dan tempatan serta menentukan pembangunan sosio-ekonomi yang mampan pasca PKP yang mencakupi Sektor Industri/Industri Kecil dan Sederhana (IKS)/ Perusahaan Kecil dan Sederhana (PKS)/Peruncitan; Sektor Pasaran Tenaga Kerja; Sektor Perumahan; Sektor Infrastruktur dan Pengangkutan; Sektor Pelancongan dan Sektor Industri Makanan. 16. Di kesempatan ini, Kerajaan Negeri ingin merakamkan penghargaan dan terima kasih kepada Kerajaan Persekutuan di atas pelaksanaan sesi libat urus dengan Kerajaan Negeri, khususnya melalui Program Jelajah YB Menteri Kewangan Ke Negeri Pulau Pinang sempena Penyediaan Bajet 2022 pada 9 Oktober 2021 dan Sesi Roadshow Pasca Rancangan Malaysia Kedua Belas (RMKe-12) Bersama Negeri Pulau Pinang yang dihadiri oleh YB Menteri Ekonomi pada 10 November 2021. Sesi libat urus tersebut telah membolehkan Kerajaan Persekutuan untuk lebih memahami keperluan Kerajaan Negeri terutamanya mengenai cadangan projek pembangunan serta isu-isu yang dihadapi. Kerajaan Negeri telah mengemukakan kepada Kerajaan Persekutuan cadangan 111 projek pembangunan dengan anggaran kos keseluruhan berjumlah RM23,728,108,869.00 untuk dipertimbangkan pelaksanaannya di bawah Rolling Plan Ke-2, Tahun 2022, Rancangan Malaysia Kedua Belas (RMKe-12). Saya memohon supaya Kerajaan Persekutuan dapat memberikan pertimbangan khusus kepada projek-projek pembangunan terpilih yang menjadi keutamaan Kerajaan Negeri. 9 SULIT
SULIT BAJET 2022: MEMPERCEPAT PENCAPAIAN PENANG2030 YB Dato' Yang di-Pertua, 17. Pada tahun hadapan, fokus kita semestinya untuk memulihkan semula setiap segmen sosioekonomi negeri. Usaha untuk memperkukuh daya tahan turut digerakkan bagi mengoptimumkan keupayaan fungsi ekonomi dan sistem kesihatan. Saya percaya, kita mampu melangkah ke hadapan dengan instrumental pembaharuan yang akan dilaksana supaya pencapaian Visi Penang2030 dapat disegerakan seiring dengan landskap dunia teknologi tanpa sempadan serta agenda kelestarian. 18. Di peringkat Kerajaan Negeri, setiap projek/program/inisiatif yang dilaksanakan semestinya menjurus ke arah untuk merealisasikan pencapaian Visi Penang2030. Pasca pandemik COVID-19 ini dilihat banyak mengubah ruang lingkup kebiasaan dalam normal seharian kita. Salah satu langkah dalam Pelan Pemulihan Kerajaan Negeri di bawah transformasi Penang2030 adalah agenda untuk 'Mempercepat Pencapaian Penang2030' bersandarkan tiga (3) inisiatif utama iaitu; (i) Inisiatif Setempat (The Place-Making Initiatives); (ii) Inisiatif Pembangunan Komuniti (The Community-Building Initiatives); dan (iii) Inisiatif Libat Urus Industri (The Industry Engegement Initiatives) 19. Bagi mencapai visi yang diaspirasikan untuk negeri Pulau Pinang yang tercinta ini, saya merasakan amat penting untuk mewujudkan hab 10 SULIT
SULIT inovatif digital yang kreatif yang akan menjadi pemangkin kepada K- Ekonomi masa hadapan. Justeru, saya mengarahkan Digital Penang dengan kerjasama Think City dan Penang Institute untuk mengenalpasti kawasan-kawasan yang berpotensi untuk mewujudkan suatu Daerah Digital Kreatif atau (Creative Digital District - CD2 (CD Square)) yang akan menjadi pemangkin terhadap perkembangan ekonomi, keusahawanan, pemindahan teknologi serta peluang untuk meningkatkan pengetahuan. Bagi mempergiat usaha ke arah pendigitalan Pulau Pinang, Kerajaan Negeri juga telah menubuhkan satu taskforce dengan pihak Digital Nasional Berhad (DNB) dan Kementerian Komunikasi dan Multimedia (MCMC) untuk pelaksanaan Projek 5G di negeri Pulau Pinang pada awal tahun 2022. 20. Selain itu, bagi terus memacu pencapaian dalam Visi Penang2030, Kerajaan Negeri telah menetapkan sasaran penyediaan kawasan hijau untuk tujuan rekreasi dan riadah bagi penduduk negeri Pulau Pinang. Lanjutan itu, Kerajaan Negeri juga telah mengambil langkah untuk melaksanakan Projek Gurney Wharf di kawasan projek tambakan laut berhampiran Persiaran Gurney. Pelaksanaan Projek Gurney Wharf telah dirancang dengan sistematik dengan memaksimakan keseluruhan kawasan untuk manfaat penduduk Pulau Pinang. Fasa 1 projek ini dijangka siap pada hujung tahun 2022. Manakala Fasa 2 pula dijangka siap pada hujung tahun 2023. Kos keseluruhan projek dianggarkan berjumlah RM200.00 juta. Bagi tahun 2022, Kerajaan Negeri akan menyediakan peruntukan berjumlah RM60.0 juta untuk Projek Gurney Wharf. Projek ini berkait rapat dengan Visi Penang2030 di bawah Tema A iaitu meningkatkan daya huni bagi menambah baik kualiti kehidupan dan 11 SULIT
SULIT sasaran pencapaian untuk mewujudkan 100 kilometer waterfront promenade (persiaran tepi pantai). 21. Pembangunan Komuniti amatlah penting untuk melestarikan Visi Penang2030. Saya melihat kerjasama rakyat amat diperlukan untuk memperkasa komuniti di negeri ini. Sehubungan itu, saya menyeru peranan yang lebih utuh dari ahli-ahli pemimpin masyarakat di kawasan untuk terus menjalinkan kerjasama erat dan berkolaborasi dalam penganjuran program/aktiviti bersama syarikat-syarikat berkaitan kerajaan (GLC) seperti Perbadanan Pembangunan Wanita Pulau Pinang (PWDC), Perbadanan Pembangunan Belia Pulau Pinang (PYDC), Penang Green Council (PGC), Penang Harmony Corporation (HARMONICO), dan Digital Penang. Kerajaan Negeri dalam masa yang sama akan menubuhkan Pusat Penang2030 di setiap KADUN sebagai shared space untuk menjalankan aktiviti-aktiviti tersebut pada tahun 2022. Sememangnya, setiap pencapaian dan kejayaan adalah bermula dari rumah kerana di sinilah lahirnya generasi belia yang mampu menggerakkan institusi kemasyarakatan. Inilah nilai yang Kerajaan Negeri sedang terapkan di setiap isi rumah di negeri Pulau Pinang. 22. Kejayaan untuk mempercepatkan Visi Penang2030 juga mampu diukur dengan inisiatif di bawah libat urus industri di mana penglibatan Kerajaan Negeri, masyarakat awam dan pihak swasta akan membentuk satu ekosistem yang lebih maju, mampan dan mampu untuk memperluas asas pelaburan kita. Lebih-lebih lagi di era pasca pandemik ini, kita sudah dibiasakan dengan normal pendigitalan tanpa sempadan. Saya juga menitikberatkan usaha pembangunan bakat kekal sebagai tumpuan utama. Penang Skills Development Center (PSDC) contohnya, sebagai 12 SULIT
SULIT sebuah inisiatif sektor swasta dan kerajaan sebagai perintis dan terus berjaya melahirkan sejumlah besar tenaga manusia untuk sektor pembuatan berteknologi tinggi. Pada masa yang sama, kita perlu mengumpulkan lebih banyak sumber untuk membangunkan keupayaan dalam bidang teknologi baru seperti Kecerdasan Buatan (AI), robotik, analitik dan sains kehidupan. PERDAGANGAN, INDUSTRI DAN PEMBANGUNAN USAHAWAN Pelaburan Mengukuhkan Daya Saing Pulau Pinang YB Dato' Yang di-Pertua, 23. Pulau Pinang masih lagi menjadi pilihan pelabur asing dan tempatan. Justeru, Kerajaan Negeri melalui Perbadanan Pembangunan Negeri Pulau Pinang (PDC) telah membina GBS@Mahsuri, yang mempunyai ruang pejabat seluas 80,000 kaki persegi untuk memenuhi permintaan syarikat-syarikat yang terlibat dalam industri ekonomi digital. Keseluruhan ruang GBS@Mahsuri telah berjaya disewa kepada syarikat- syarikat GBS terkemuka global. 24. Kerajaan Negeri juga mewujudkan persekitaran perniagaan yang kondusif dan pembangunan infrastruktur yang berterusan dengan memberi penekanan kepada kemudahan untuk menjalankan perniagaan di Pulau Pinang, mengekalkan kos kompetitif serta pembangunan dan penyelenggaraan infrastruktur untuk menyokong keperluan pelabur dalam era Industri Revolusi 4.0. Bagi menyokong pelaburan strategik di Pulau Pinang, PDC sedang membangunkan dua (2) taman industri baru, iaitu 13 SULIT
SULIT Taman Perindustrian Batu Kawan 2 (Batu Kawan Industrial Park 2) dan Batu Kawan Timur (East Batu Kawan). Kedua-dua taman perindustrian tersebut akan menambah jumlah kawasan perindustrian baharu seluas 1,500 ekar, lebih besar daripada Taman Perindustrian Batu Kawan yang ada sekarang. Kedua-dua taman perindustrian tersebut akan dibangunkan secara berperingkat dan dijangka dapat mula beroperasi mulai tahun 2023/2024. 25. Untuk terus memacu industri ekonomi digital di Pulau Pinang, Kerajaan Negeri Pulau Pinang akan menjadi tuan rumah Kongres Dunia Teknologi Maklumat (World Congress on Information Technology), atau dikenali sebagai WCIT pada tahun 2022. WCIT adalah seperti Olimpik dunia teknologi maklumat dan komunikasi dan bakal menghimpunkan para ketua industri, pemimpin kerajaan dan ahli akademik dari lebih 80 buah negara. WCIT pada mulanya dijadualkan diadakan di Pulau Pinang secara fizikal pada tahun 2020, tetapi telah ditangguhkan dan telah diadakan secara maya kerana pandemik COVID-19. Pembangunan Usahawan YB Dato' Yang di-Pertua, 26. Kerajaan Negeri menyokong pembangunan Industri Kecil dan Sederhana (IKS) pembuatan di Pulau Pinang. Penubuhan Pusat Penasihat Pasaran, Sumber, Latihan IKS (SME Market Advisory, Resource & Training - S.M.A.R.T Centre) berfungsi sebagai pusat khidmat nasihat mengenai maklumat-maklumat yang diperlukan untuk memulakan perniagaan, permohonan lesen perniagaan, pendaftaran syarikat, insentif- 14 SULIT
SULIT insentif sedia ada dan sebagainya kepada IKS yang bercadang untuk memulakan atau mengembangkan perniagaan mereka. Sejak penubuhannya pada tahun 2010, Pusat S.M.A.R.T. telah berjaya memberi khidmat nasihat kepada 2,231 kes/syarikat daripada pelbagai sektor industri. 27. Bagi tahun 2022, Pusat S.M.A.R.T. akan terus menumpukan usaha bagi meningkatkan keupayaan sesebuah syarikat dari segi pengetahuan mengenai jualan, pemasaran, sumber manusia, kewangan, digitalisasi dan Industri Revolusi 4.0 dengan penganjuran bengkel pembangunan keupayaan (capacity building workshop) dan sesi pemadanan perniagaan antara pelabur asing dengan usahawan tempatan (business matching/vendor day). Antara bengkel pembangunan yang telah diadakan pada tahun 2021 adalah sesi perkongsian daripada Bank Negara Malaysia (BNM) mengenai Dana Kemudahan Teknologi Tinggi - Aspirasi Pelaburan Nasional (High Tech Facility - National Investment Aspirations) untuk membantu IKS yang terjejas dalam pandemik dan sesi perkongsian kepentingan e-commerce. 28. Pusat IKS Pulau Pinang yang telah dibangunkan di kawasan Perindustrian Bayan Lepas oleh PDC berobjektif membantu usahawan- usahawan baru dan sedia ada bagi mengurangkan kos operasi mereka dengan menyediakan ruang operasi dengan kadar sewa bersubsidi. Kadar sewa bermula dari RM1.50 kaki persegi sebulan dan kemudahan yang disediakan termasuk lif, bilik mesyuarat, bilik pantri, lif kargo, kamera pengawasan dan ruang utiliti. Pusat ini kini mencapai 70 peratus kadar penggunaan di mana terdapat sebanyak 13 syarikat sedang beroperasi dalam bangunan tersebut. Saya ingin menyeru kepada usahawan IKS 15 SULIT
SULIT yang masih mencari tapak untuk perniagaan agar mengambil peluang yang disediakan di Pusat IKS Pulau Pinang. 29. Selain daripada Pusat IKS, Kerajaan Negeri juga menyediakan plot kosong dan bangunan sedia ada sebagai pilihan untuk memudahkan usahawan baru menjalankan perniagaan mereka di perkampungan- perkampungan IKS. Perkampungan IKS biasanya dibina di lokasi strategik seperti Batu Kawan dan Bukit Minyak bagi memudahkan usahawan- usahawan kecil beroperasi berdekatan dengan sasaran pelanggan berdekatan kawasan perindustrian. 30. Bagi menunjukkan komitmen Malaysia di peringkat kerjasama global, Malaysia menyertai Ekspo 2020 Dubai yang sedang berlangsung dari 1 Oktober 2021 sehingga 31 Mac 2022 selama 26 minggu. Pulau Pinang juga akan mengambil peluang ini dan telah diberikan Minggu ke-16 dengan tema "Entrepreneurship and Energy" yang dijadualkan dari 16 Januari 2022 sehingga 22 Januari 2022. Antara objektif penyertaan Pulau Pinang ke Ekspo 2020 Dubai adalah untuk membuka peluang dan ruang kepada syarikat tempatan untuk memasuki pasaran di peringkat global di samping dapat mempromosikan kerjasama global, inovasi, pembangunan teknologi, kemajuan manusia dan pendidikan. 31. Kerajaan Negeri melalui PDC akan meneruskan pelaksanaan Skim Pinjaman Harapan (SPH) pada tahun 2022 yang menawarkan pinjaman kepada peniaga-peniaga kecil bagi menambah modal mengembangkan perniagaan mereka. Skim pinjaman ini dimulakan pada tahun 2009 dan sehingga 31 Ogos 2021, seramai 3,662 penjaja dan peniaga kecil telah menikmati kemudahan pinjaman ini dengan jumlah 16 dan SULIT
SULIT keseluruhan pinjaman yang telah dikeluarkan berjumlah RM20.37 juta. Manakala, jumlah kutipan bayaran balik pinjaman sehingga 31 Ogos 2021 adalah RM18.52 juta. Kerajaan Negeri akan menyediakan RM1.0 juta bagi Skim Pinjaman Harapan (SPH) pada tahun 2022. 32. Bagi meringankan beban kewangan usahawan mikro, kecil dan sederhana yang terjejas semasa pandemik COVID-19, Kerajaan Negeri telah menyediakan peruntukan untuk pinjaman tanpa faedah di bawah Skim PEKA PKS 1.0 berjumlah RM30.0 juta, PEKA Pelancongan 2.0 berjumlah RM10.0 juta dan PEKA PKS 3.0 berjumlah RM5.0 juta. Skim PEKA PKS 3.0 dilaksanakan pada tahun 2021 khusus untuk membantu usahawan di bawah sektor 'non-essential' yang terkesan teruk kerana tidak dapat menjalankan perniagaan seperti biasa. Kerajaan Negeri memberikan keutamaan kepada golongan terbabit dengan jumlah pinjaman antara RM5,000 hingga RM20,000 bagi tempoh 30 bulan dengan moratorium untuk 6 bulan pertama. Permohonan telah dibuka pada 7 Oktober 2021 sehingga 29 Oktober 2021 yang lalu. 33. Senario ekonomi masa kini menunjukkan perkembangan gig ekonomi yang semakin berkembang seiring dengan platform teknologi digital. Bagi tahun 2021, Kerajaan Negeri telah memperuntukkan RM1.0 juta melalui Penang Halal International (PHI) untuk Program Kerjasama Pintar dengan Penyedia Platform Marketplace Digital Commerce. Setakat ini, PHI telah menjalinkan kerjasama dengan beberapa platform digital iaitu Shopee, PG Mall dan Foodpanda melalui program tersebut dan telah membantu lebih daripada 38,000 usahawan Pulau Pinang dalam proses pendigitalan perniagaan mereka. Daripada jumlah ini, lebih daripada 10,500 adalah penjual e-dagang baharu dan lebih daripada 820 17 SULIT
SULIT merupakan penjual produk halal. Melalui pemberian baucar diskaun ini, anggaran jualan lebih daripada RM10.0 juta telah dijana dalam masa 5 bulan (April hingga Ogos 2021) oleh usahawan Pulau Pinang. HAL EHWAL AGAMA ISLAM YB Dato' Yang di-Pertua, 34. Kerajaan Negeri akan terus komited memartabatkan agama Islam sebagai agama rasmi Persekutuan dan memperkasakan syiar Islam di negeri Pulau Pinang. Dalam menjayakan wawasan untuk umat Islam khususnya dan rakyat Pulau Pinang amnya, Kerajaan Negeri telah melancarkan Gagasan Khaira Ummah 2030 pada 19 Ogos 2020 bersamaan 1 Muharram 1442 Hijrah di Masjid Albukhary Bandar Sri Pinang. Pelan ini merupakan misi pembangunan yang akan merangkumi lima (5) teras utama iaitu Hikmah, Ekonomi, Baiti Jannati, Anak Muda dan Tarbiyah (HEBAT). Sejumlah 70 program telah dikenal pasti di bawah Khaira Ummah 2030 dalam sesi induksi yang telah diadakan pada September 2020 dan lapan (8) sesi jelajah penerangan telah diadakan di masjid-masjid seluruh Pulau Pinang. Sejumlah RM350,000.00 diluluskan bagi tahun 2022 bagi menjayakan program Gagasan Khaira Ummah. 35. Kerajaan Negeri dengan kerjasama Kerajaan Persekutuan telah membina banyak masjid baharu serta menaik taraf masjid di Negeri Pulau Pinang. Tiga (3) projek masjid telah siap pada tahun 2020 dan 2021 adalah Masjid Jamek Kampung Rawa, Daerah Timur Laut (DTL), Masjid Al-Bukhary, Daerah Timur Laut (DTL) dan Masjid Qaryah Bandar Tasek Mutiara, Seberang Perai Selatan (SPS). Manakala, Masjid Jamek 18 SULIT
SULIT Permatang Bogak di Daerah Seberang Perai Utara (SPU) dijangka siap pada penghujung tahun ini. Bagi tahun 2022, sebanyak tiga (3) masjid dijangka akan disiapkan pembinaannya iaitu Masjid al-Qahhar di Permatang Damar Laut, Daerah Barat Daya (DBD), Masjid Jamek Sungai Puyu di Butterworth, Seberang Perai Utara (SPU), dan Masjid Jamek Perai di Perai, Seberang Perai Tengah (SPT). Di kesempatan ini juga, Kerajaan Negeri ingin merakamkan penghargaan kepada Kerajaan Persekutuan atas kerjasama yang diberikan dari segi peruntukan serta kepakaran dalam pembangunan masjid-masjid di negeri Pulau Pinang. 36. Kerajaan Negeri juga bercadang untuk menjadikan Masjid Terapung Tanjung Bungah sebagai Masjid Daerah bagi Daerah Timur Laut (DTL) dan kini sedang dalam proses penambahbaikan prasarananya oleh pihak Jabatan Hal Ehwal Agama Islam Pulau Pinang (JHEIPP). 37. Kerajaan Negeri terus prihatin dengan perkembangan pendidikan di Sekolah-sekolah Islam yang merangkumi Sekolah Agama Rakyat (SAR), Kelas KAFA, Maahad Tahfiz, Pusat Tahfiz, Sekolah Rendah dan Menengah Tahfiz, pondok-pondok pengajian tradisional serta Sekolah Rendah dan Menengah Agama Rakyat yang kini berjumlah 334 buah di Negeri Pulau Pinang. Pada Januari 2021, SAR Saadah di Kuala Muda, Penaga telah siap dengan kerjasama pihak Kerajaan Persekutuan dan diserahkan kepada pihak Majlis Agama Islam Negeri Pulau Pinang (MAINPP) pada 3 Februari 2021. Projek pembangunan sekolah agama dengan pembiayaan sepenuhnya oleh Kerajaan Negeri turut dijangka siap pada Disember 2021 iaitu SAR Masjid Tuan Guru di Tanjung Tokong, DTL. Manakala pada tahun 2022, SAR Bertam Putra di Kepala Batas, SPU dijangka siap. Manakala, kerja-kerja awalan pembangunan dua (2) 19 SULIT
SULIT buah SAR baru juga telah dimulakan pada tahun ini bagi SAR Masjid Daerah SPU di Butterworth dan Madrasah al-Ittihadiyah al-Wataniyah di Cherok Tok Kun, SPT yang dijangka siap pada tahun 2023. 38. Bagi tahun 2022, Kerajaan Negeri akan memperuntukkan sejumlah RM71.13 juta bagi pembangunan agama Islam di Negeri Pulau Pinang. Peruntukan ini termasuk peruntukan mengurus bagi jabatan-jabatan negeri yang berkaitan hal ehwal agama Islam dan peruntukan pembangunan bagi masjid, surau, institusi pendidikan Islam, serta pelaksanaan program berteraskan Islam. PEMBANGUNAN SOSIAL DAN HAL EHWAL BUKAN ISLAM YB Dato' Yang di-Pertua, 39. Kerajaan Negeri Pulau Pinang sentiasa prihatin dalam mengekalkan keharmonian beragama di kalangan penduduk dan menawarkan perkhidmatan serta kemudahan asas dalam membantu penduduk mengamalkan hal ehwal keagamaan tersebut tanpa sebarang halangan. Salah satu kemudahan yang disediakan oleh Kerajaan Negeri dalam perkara ini adalah memperuntukkan tanah seluas 22 ekar di Daerah Seberang Perai Utara (SPU) yang bernilai RM17.654 juta dengan infrastruktur asas yang bernilai RM9.2 juta. Sebanyak 35 Persatuan Keagamaan yang terdiri daripada Taoisme, Buddhisme, Hinduisme, Kristianiti dan lain-lain telah dipertimbangkan untuk ditawarkan tanah di atas tapak tersebut. Dijangka dalam tempoh dua (2) tahun, beberapa Rumah Ibadat Bukan Islam (RIBI) akan dibangunkan dan mula beroperasi untuk orang awam di atas tapak tersebut. Penawaran tanah kepada 35 20 SULIT
SULIT persatuan keagamaan selain Islam yang berbilang ini mampu mengekalkan keharmonian beragama di negeri Pulau Pinang selaras dengan hasrat Visi Penang2030. 40. Kerajaan Negeri telah menubuhkan Penang Harmony Corporation (HARMONICO) pada 10 Mac 2021 yang bermatlamat untuk membina dan mempromosikan konsep baharu keharmonian beragama bagi menghadapi cabaran yang ditimbulkan oleh kepelbagaian agama dalam dunia global. Bagi tahun 2022, sejumlah RM1.1 juta akan diperuntukkan kepada pertubuhan ini bagi melaksanakan aktiviti dan program yang dirancang. 41. Kerajaan Negeri bertekad untuk memperkasakan komuniti dengan meningkatkan penglibatan masyarakat supaya program yang dilaksanakan dapat dimanfaatkan bersama. Peranan yang dimainkan oleh ahli Majlis Pengurusan Komuniti Kampung (MPKK) terutamanya semasa negeri kita dilanda pandemik COVID-19 amat disanjungi. Kerajaan Negeri akan terus komited untuk memperkasakan ahli MPKK melalui program- program pembangunan kapasiti pada tahun hadapan. Kerajaan Negeri juga telah meluluskan peruntukan sejumlah RM9.0 juta pada tahun 2022 untuk mengiktiraf peranan ahli MPKK. Agenda Pemerkasaan Wanita 42. Dalam usaha untuk mengangkat dan mengiktiraf peranan wanita, Kerajaan Negeri telah membentuk sebuah jawatankuasa kerja di bawah inisiatif Top-Up Women-Only Additional Seats (TWOAS) yang bertujuan untuk meningkatkan peratusan perwakilan wanita dalam Dewan Undangan Negeri. Satu Kertas Putih dan dokumen berkaitan yang 21 SULIT
SULIT menjelaskan tentang kaedah pelaksanaan dan kepentingannya akan diedarkan kepada semua ADUN pada sesi ini. 43. Selain itu, Sidang Wanita 2.0 akan diteruskan pada 4 Disember 2021. 50 peserta telah dipilih untuk menyertai simulasi Dewan Undangan Negeri dan masing-masing akan memainkan peranan sebagai Ahli EXCO dan ADUN Kawasan. 44. Sehingga kini, semua jabatan dan agensi Kerajaan Negeri telah melengkapkan pelan tindakan Dasar Keterangkuman Gender Pulau Pinang pada tahun 2021. Sebanyak 28 taklimat kesedaran keterangkuman gender juga telah diadakan. PEMBANGUNAN MODAL INSAN, PENDIDIKAN DAN SAINS & TEKNOLOGI YB Dato' Yang di-Pertua, 45. Kerajaan Negeri sedar bahawa modal insan berprestasi tinggi merupakan faktor utama kejayaan sesebuah masyarakat. Kerajaan Negeri melalui Tech Dome Penang, Penang Science Cluster, Penang Digital Library dan Penang Skills Development Centre telah melaksanakan pelbagai program untuk membangunkan kemahiran STEM (Science, Technology, Engineering and Mathematics) dalam kalangan pelajar sekolah melalui inisiatif seperti MakerLab, Coding-For-All, Penang International Science Fair dan banyak lagi yang telah memanfaatkan lebih daripada 280,000 orang pelajar. Inisiatif-inisiatif ini menyokong aspirasi Kerajaan Negeri untuk terus membangunkan modal insan yang 22 SULIT
SULIT berkemahiran tinggi bagi menyokong kepelbagaian ekonomi negeri dan mengekalkan kedudukan Pulau Pinang sebagai "Silicon Valley of East". Bagi mencapai hasrat ini, Kerajaan Negeri akan menyediakan geran tahun 2022 kepada Penang STEM 4.0 berjumlah RM630,000.00, Penang Tech Dome berjumlah RM850,000.00 dan Penang Science Cluster berjumlah RM680,000.00. 46. Kerajaan Negeri melalui InvestPenang telah menyediakan peruntukan khas bagi membantu syarikat-syarikat baru atau "start-ups" teknologi dengan menawarkan bantuan kewangan. Pada awal tahun 2018, Kerajaan Negeri telah melancarkan 'Penang i4.0 Seed Fund' dengan nilai USD1 juta (RM4 juta) untuk pembangunan projek-projek 'start-up' yang berpotensi tinggi khasnya yang terlibat dalam industri digital, e-commerce dan Internet of Things (IoT). Setakat ini, melalui Stream #1, #2 dan #3, sejumlah RM4 juta 'seed fund' telah dianugerahkan kepada 37 usahawan tempatan. Selain itu, pelbagai program telah dianjurkan khusus untuk penerima dana seperti program bimbingan dan latihan dari mentor berpengalaman, akses ke rangkaian industri, peluang pemadanan dengan pelabur berpotensi dan sebagainya. Bagi tahun 2022, Kerajaan Negeri telah meluluskan peruntukan RM1.0 juta untuk meneruskan Penang i4.0 Seed Fund 2.0. 47. Kerajaan Negeri telah memperuntukkan hampir RM450,000 di bawah Jawatankuasa MMK Pendidikan dan Penang Education Council setiap tahun untuk pelaksanaan pelbagai program pendidikan seperti Program Intervensi Bagi Kanak-Kanak Bermasalah Belajar Membaca, Program No Child Left Behind in Inclusive Education, Penang International Kids Storytelling Festival dan lain-lain lagi. Selain itu, dari tahun 2009 23 SULIT
SULIT hingga kini, Kerajaan Negeri telah menyediakan peruntukan Bantuan Pendidikan kepada Sekolah Cina, Sekolah Mubaligh, Sekolah Agama dan juga Sekolah Tamil untuk mewujudkan suasana pembelajaran dan pengajaran yang lebih selesa dan kondusif bagi membantu para pelajar dari semua lapisan masyarakat untuk mencapai potensi pembelajaran yang lebih tinggi. Pada tahun 2022, Kerajaan Negeri akan menyediakan bajet berjumlah RM13.0 juta bagi tujuan bantuan pendidikan ini. PERUMAHAN YB Dato' Yang di-Pertua, 48. Kerajaan Negeri Pulau Pinang akan terus berusaha dalam memperjuangkan perumahan kepada rakyat Pulau Pinang selaras Visi Penang2030 di bawah tema A1 iaitu menangani isu kemampuan dan kepelbagaian perumahan. Semenjak 2008 hingga kini, Kerajaan Negeri telah berjaya memastikan sebanyak 38,190 Rumah Mampu Milik (RMM) A, B dan C siap dibina manakala 19,640 unit pula sedang dalam pelbagai fasa pembinaan dan 61,286 unit pula berada di peringkat perancangan. Jika dihitung kesemuanya berjumlah 119,116 unit dan telah melepasi jumlah komitmen 75,362 unit seperti dinyatakan di dalam Manifesto 100 Hari Perumahan Untuk Semua. 49. Usaha ini akan digandakan lagi mengambil kira sasaran ditetapkan di dalam Visi Penang2030 untuk menyediakan 220,000 unit Rumah Mampu Milik (RMM) merangkumi pelbagai jenis rumah termasuk rumah sewa dan Projek Perumahan Rakyat (PPR). Sebanyak 10 peratus atau 22,000 unit dari rumah mampu milik yang bakal dibina ini pula disasarkan 24 SULIT
SULIT untuk dilaksanakan secara sewa beli bagi membantu kelompok yang sukar mendapatkan pembiayaan. Sehingga kini, sebanyak 2,510 unit kediaman sedia ada dan dalam perancangan untuk ditawarkan di bawah inisiatif ini. Mengambil kira ada golongan yang tidak mampu untuk memiliki kediaman sendiri, pembinaan unit-unit sewa pada kadar sewa yang rendah amatlah diperlukan. Sehubungan itu, Kerajaan Negeri telah mencadangkan lima (5) lokasi cadangan pembinaan PPR di setiap daerah kepada Kerajaan Persekutuan. 50. Kerajaan Negeri Pulau Pinang sendiri, sejak 2014, merancang pembinaan 19 projek perumahan mampu milik yang bakal menyediakan sekurang-kurangnya 22,028 unit perumahan mampu milik melalui Perbadanan Pembangunan Pulau Pinang (PDC) dan penswastaan di bawah Perbadanan Ketua Menteri (CMI). Bermula 2021, selari dengan penubuhan Lembaga Perumahan Negeri Pulau Pinang (LPNPP), usaha penyediaan Rumah Mampu Milik ini dipusatkan di mana sebanyak sepuluh (10) lokasi tapak telah dikenal pasti bagi tujuan pembangunan rumah mampu milik yang bakal menyediakan sekitar 20,912 unit kediaman. 51. Kerajaan Negeri turut membelanjakan purata RM18.0 juta setahun dalam menyelenggara Rancangan Perumahan Awam di kelima-lima daerah. Dari tahun 2008 hingga 2021, sebanyak RM202.9 juta telah dibelanjakan termasuk pada tahun 2021 berjumlah RM21.67 Sebanyak RM28.27 juta pula diperuntukkan untuk penyelenggaraan di skim perumahan Majlis Bandaraya Pulau Pinang (MBPP) dan Majlis Bandaraya Seberang Perai (MBSP). Selain itu, Kerajaan Negeri turut memberi perhatian kepada penyelenggaraan Skim Perumahan Kos 25 juta. SULIT
SULIT Rendah/Sederhana Rendah swasta melalui inisiatif Tabung Penyelenggaraan Maksima 80 Peratus (TPM80). Sejumlah RM45.24 juta telah diluluskan sejak tahun 2013 untuk inisiatif ini. Keseluruhan peruntukan terkumpul Kerajaan Negeri bagi penyelenggaraan perumahan awam dan swasta mencecah RM276.4 juta membuktikan keprihatinan dalam menyediakan perumahan yang selesa dan selamat. 52. Bagi tahun 2022, Kerajaan Negeri akan menyediakan peruntukan berjumlah RM13.95 juta untuk pembangunan dan penyelenggaraan perumahan awam Pulau Pinang dan RM6.8 juta lagi bagi Tabung Penyelenggaraan Maksima 80 Peratus (TPM80). Selain itu, Kerajaan Negeri juga akan menyediakan geran mengurus kepada Lembaga Perumahan Negeri Pulau Pinang (LPNPP) berjumlah RM12.0 juta pada tahun hadapan. KERAJAAN TEMPATAN YB Dato' Yang di-Pertua, 53. Pandemik COVID-19 yang melanda seluruh dunia telah mempercepatkan transformasi digital yang berupaya mengurangkan transaksi secara bersemuka. Kerajaan Negeri bertekad melaksanakan inisiatif tanpa tunai di jabatan dan agensi Kerajaan. Satu dasar untuk mewajibkan penggunaan perkhidmatan e-pembayaran sebagai salah satu platform terimaan hasil bagi semua jabatan dan agensi Kerajaan Negeri Pulau Pinang telah diluluskan oleh Pihak Berkuasa Negeri pada 2 September 2020. Pelaksanaan inisiatif ini bertujuan bagi memastikan penyampaian perkhidmatan agensi Kerajaan Negeri dapat dipertingkatkan 26 SULIT
SULIT selaras dengan hasrat Kerajaan Negeri untuk membentuk negeri pintar bertaraf antarabangsa. 54. Hasil daripada pelaksanaan inisiatif tanpa tunai di jabatan dan agensi kerajaan ini, keseluruhan 23 jabatan penerima hasil di Negeri Pulau Pinang telah menggunakan perkhidmatan e-pembayaran sebagai salah satu medium penerimaan hasil daripada rakyat Negeri Pulau Pinang. Kerajaan Negeri menyasarkan pada tahun 2022, 80 peratus daripada keseluruhan kutipan akan dilaksanakan melalui kaedah e- pembayaran. 55. Kerajaan Negeri turut memperluaskan pelaksanaan inisiatif tanpa tunai di pasar awam seluruh negeri Pulau Pinang pada 18 Julai 2020 dengan kerjasama tujuh belas (17) institusi perbankan dan pengeluar wang elektronik bukan bank. 56. Bagi mencapai matlamat menjadikan Pulau Pinang sebagai negeri bertaraf antarabangsa, Kerajaan Negeri pada masa ini sedang mengusahakan sejumlah 73 inisiatif pintar. Daripada jumlah tersebut, sejumlah 33 inisiatif pintar telah dilaksanakan, 26 inisiatif sedang dalam pelaksanaan dan 14 inisiatif masih dalam perancangan dan akan dilaksanakan dalam tempoh masa terdekat. PERANCANGAN BANDAR DAN DESA 57. Kerajaan Negeri akan memperkukuhkan dan memudah cara pembangunan dalam negeri melalui pelaksanaan dan kawal selia rancangan-rancangan pembangunan. Kerajaan Negeri akan berpandukan 27 SULIT
SULIT kepada dokumen Rancangan Struktur Negeri Pulau Pinang 2030 (RSNPP2030) yang telah diwartakan oleh Kerajaan Negeri pada 24 Oktober 2019. Bagi pemantauan yang lebih berkesan, PLANMalaysia@Pulau Pinang dalam tindakan untuk menyediakan sebuah Sistem Pemantauan Rancangan Struktur Negeri Pulau Pinang 2030 (eMOSPLAN). ALAM SEKITAR 58. Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO) pada 15 September 2021 telah mengisytiharkan Bukit Bendera sebagai kawasan Rizab Biosfera Pulau Pinang. Pengisytiharan ini menunjukkan komitmen dan usaha Kerajaan Negeri dalam memulihara dan memelihara flora, fauna, kehijauan alam semula jadi dan warisan budaya yang tidak ternilai bagi Pulau Pinang dan penduduknya. Kejayaan ini adalah titik peluh dan usaha gigih pihak Perbadanan Bukit Bendera Pulau Pinang dengan kolaborasi pelbagai pihak seperti The Habitat, ahli akademik dari Universiti Sains Malaysia (USM), agensi negeri dan Persekutuan iaitu Kementerian Tenaga dan Sumber Asli (KeTSA). Bukit Bendera sebagai Rizab Biosfera Pulau Pinang merupakan penghargaan kedua oleh UNESCO kepada negeri ini selepas George Town dimasyhurkan sebagai Tapak Warisan Dunia UNESCO pada 7 Julai 2008. 59. Kerajaan Negeri telah mengambil langkah dalam Projek Circular Cities, iaitu sebuah program di bawah European Union (EU) yang mempromosikan kerjasama dengan bandar dalam pembangunan bandar lestari, membina perkongsian antara bandar-bandar di bawah EU dan di 28 SULIT
SULIT luar EU secara global. Projek ini merupakan satu projek kolaborasi Kerajaan Negeri Pulau Pinang melalui kedua-dua Pihak Berkuasa Tempatan (PBT) iaitu Majlis Bandaraya Pulau Pinang (MBPP) dan Majlis Bandaraya Seberang Perai (MBSP) dengan Negara EU melalui Penang Green Council (PGC) dan International Urban and Regional Cooperation (IURC). Program ini akan menyumbang kepada objektif UN New Urban Agenda, Agenda 2030 (SDGs), Urban Agenda untuk Kesatuan Eropah, European Green Deal dan juga di bawah Visi Penang2030 Tema D iaitu melabur dalam persekitaran terbina bagi menambah baik daya ketahanan. 60. Untuk mengatasi isu perubahan iklim, sejak tahun 2005 sehingga Julai 2021, Jabatan Perhutanan telah menanam sebanyak 245,483 pokok yang melibatkan seluas 83.95 hektar di seluruh pesisir pantai negeri Pulau Pinang. Program ini akan terus dilaksanakan bagi memperbaiki benteng semula jadi yang merupakan bakau dan paya laut untuk memelihara dan mengekalkan fungsi habitat tersebut untuk ekologi marin. 61. Hutan-hutan Taman Eko-Rimba di Pulau Pinang terus menjadi sumber tarikan utama penduduk negeri bukan sahaja sebagai pusat riadah malah sebagai lokasi pendidikan dan penyelidikan. Kerajaan Negeri berhasrat untuk mengimbangi pemeliharaan dan perlindungan hutan serta meningkatkan sumbangan sektor perhutanan kepada pembangunan sosio-ekonomi negeri ini. Bagi tahun 2022, Kerajaan Negeri akan menyediakan peruntukan berjumlah RM2.2 juta kepada Jabatan Perhutanan Negeri Pulau Pinang bagi projek-projek pembangunan melibatkan Hutan Lipur Bukit Mertajam, Hutan Lipur Telok Bahang, Muzium Perhutanan, Taman Rekreasi Anjung Indah, Taman Negeri Bukit Panchor dan Hutan Pelajaran Air Hitam Dalam. Kerajaan Negeri berhasrat 29 SULIT
SULIT memantapkan amalan pengurusan khazanah hutan secara lestari di negeri ini mencakupi aspek konservasi kepelbagaian biologi, pemeliharaan dan pemuliharaan alam semula jadi. 62. Taman Botani Pulau Pinang atau Penang Botanic Gardens adalah institusi botanikal tertua di Malaysia dan yang pertama bagi kawasan zon utara Semenanjung Malaysia. Taman Botani Pulau Pinang kaya dengan koleksi tumbuhan, kepelbagaian flora dan fauna dan landskap semula jadi telah menjadi kawasan rekreasi yang dikunjungi oleh masyarakat tempatan dan pelancong. Bagi tahun 2022, Kerajaan Negeri akan memperuntukkan sejumlah RM1.22 juta kepada Taman Botani Pulau Pinang yang merangkumi peruntukan untuk pembangunan, pembaikan dan penaiktarafan kemudahan, infrastruktur, landskap dan hortikultur. 63. Kerajaan Negeri juga telah menerima kelulusan peruntukan berjumlah USD10 juta dari Bank Dunia di mana pembiayaan dana akan dilaksanakan mengikut perjanjian rasmi di antara Lembaga Adaptation Fund dan UN-Habitat selaku "Multi-lateral Implementing Entity". Pengagihan dana daripada UN-Habitat adalah kepada tiga (3) entiti pelaksana 'Executing Entities' iaitu Majlis Bandaraya Pulau Pinang (MBPP), Jabatan Pengairan dan Saliran (JPS) Pulau Pinang dan Think City bagi pelaksanaan projek/program di bawah lima (5) komponen berikut: (i) Urban Greening - bertanggungjawab dalam melaksanakan aktiviti penghijauan seperti penanaman pokok, pembinaan 'pocket park', penghijauan tempat letak kereta dan program pertanian bandar; 30 SULIT
SULIT (ii) Stormwater Management - bertanggungjawab untuk mereka bentuk dan pembinaan 'blue-green corridors', 'upstream retention ponds' dan 'infiltration wells'; (iii) Pelan Baseline Data - projek perubahan suhu di mukim dari George Town ke Bayan Lepas; (iv) Perkasakan sosial dan pendidikan dalam kalangan generasi muda berhubung kesedaran iklim;dan (v) Kapasiti Pembangunan Penang Climate Board dan pertukaran ilmu. 64. Dana yang diluluskan ini akan digunakan bagi pelaksanaan 'Penang Nature-Based Climate Adaptation Programme' yang diusulkan pada tahun 2019 dan telah diluluskan oleh Kementerian Air dan Alam Sekitar (KASA) selaku Pihak Berkuasa Negara dengan sokongan agensi-agensi kerajaan berkaitan. Program ini diluluskan bagi pelaksanaan adaptasi iklim berasaskan 'Nature-Based Solutions' (NBS). Matlamat utama program ini adalah untuk meningkatkan daya tahan bandar dan mengurangkan kesan perubahan iklim terhadap ekosistem, seiring dengan hasrat Kerajaan Negeri di bawah Visi Penang2030. 65. Program ini akan dilaksanakan dalam tempoh lima (5) tahun di George Town dan Bayan Lepas sebagai perintis dan demonstrasi keberkesanan penggunaan NBS di Malaysia, selain bertujuan untuk membina kapasiti di peringkat institusi dan komuniti. Pihak UN-Habitat yang bertindak selaku 'Multi-lateral Implementing Entity', akan bertanggungjawab sebagai Pengurus Projek untuk memastikan kelancaran pelaksanaan program dan pematuhan kepada piawaian dan garis panduan yang ditetapkan oleh Adaptation Fund. 31 SULIT
SULIT KEBAJIKAN YB Dato' Yang Di-Pertua, 66. Dalam aspek kebajikan, Kerajaan Negeri sememangnya sensitif terhadap pengurusan kesihatan mental dan keperluan kehidupan rakyat Pulau Pinang. Justeru, Kerajaan Negeri dengan usaha sama lapan belas (18) agensi dan NGO telah menubuhkan PgCare Alliance pada 16 Julai 2021. PgCare ditubuhkan bagi membantu keluarga dan individu yang terkesan dengan wabak COVID-19 melalui bantuan makanan dan kewangan, bantuan dalam pekerjaan dan sokongan untuk kesejahteraan mental. 67. Dasar Pembasmian Kemiskinan diperkenalkan pada Januari 2013 dan bantuan difokuskan kepada Ketua Isi Rumah (KIR) yang telah berjaya dikeluarkan daripada kemiskinan tegar. Bantuan yang diberikan merupakan bantuan kewangan bulanan untuk meningkatkan pendapatan bulanan KIR melalui Agenda Ekonomi Saksama (AES). Mulai September 2020, kadar pendapatan per kapita (PPK) iaitu RM260.00 telah digunakan bagi penyaluran bantuan di bawah peruntukan Kerajaan Negeri. 68. Selaras dengan perubahan ini, AES digabungkan dengan Bantuan Am di bawah Jabatan Kebajikan Masyarakat (JKM) dan dijenamakan semula sebagai Bantuan Agenda Ekonomi Saksama (BAES). Setiap Ketua Isi Rumah (KIR) yang memenuhi syarat-syarat kelayakan penerimaan BAES akan dibayar pada kadar antara RM100.00 (minimum) sehingga RM1,300.00 (maksimum) sebulan. Pada tahun 2021 sehingga bulan Ogos, Kerajaan Negeri telah membelanjakan sebanyak RM4.97 juta 32 SULIT
SULIT yang memberi manfaat secara bulanan kepada 1,573 KIR. Kerajaan Negeri akan terus menyediakan peruntukan berjumlah RM8.2 juta bagi tujuan bayaran Bantuan Am di bawah JKM pada tahun 2022. 69. Program i-Sejahtera merupakan program penghargaan yang sangat dekat di hati rakyat Pulau Pinang. Sumbangan Kerajaan Negeri berbentuk kewangan secara tahunan dan one-off ini diberikan sebagai tanda penghargaan dan keprihatinan kepada rakyat Pulau Pinang yang terdiri daripada warga emas, orang kurang upaya, ibu tunggal dan lain-lain kategori. Program ini akan diteruskan pada tahun 2022 dan peruntukan berjumlah RM50.0 juta akan disediakan bagi tujuan bayaran ini. 70. Program Mutiara Foodbank telah diwujudkan bagi mengelak pembaziran lebihan makanan yang berkualiti yang boleh disalurkan kepada golongan yang memerlukan. Mutiara Foodbank telah menjadi model contoh kepada Kerajaan Persekutuan semasa menubuhkan Yayasan Foodbank Malaysia. Sejak bermula penubuhan Mutiara Foodbank pada tahun 2017 sehingga September 2021, sejumlah 1,145 tan makanan telah berjaya diselamatkan yang memberi manfaat kepada 69,553 orang penerima. Selain itu, Unit Mutiara Foodbank juga telah menerima barangan kering daripada pelbagai pihak sejak bermulanya pandemik COVID-19 pada Mac 2020 sehingga kini berjumlah RM339,993.00 yang memberi manfaat kepada 18,090 orang penerima yang memerlukan. Penyaluran bantuan ini telah berupaya meringankan beban kos sara hidup penerima manfaat lebih-lebih lagi ketika rakyat negeri ini sedang menghadapi kesan buruk penularan pandemik COVID- 19. 33 SULIT
SULIT 71. Kini, Kerajaan Negeri sedang dalam perancangan untuk mewujudkan satu lagi pejabat operasi Mutiara Foodbank di kawasan Seberang Perai bagi meningkatkan kapasiti pengeoperasian Program Mutiara Foodbank iaitu penambahan kepada Ibu Pejabat Mutiara Foodbank yang kini beroperasi di Kompleks Masyarakat Penyayang, Daerah Timur Laut (DTL) bagi kawasan pulau. 72. Sejak berlakunya penularan wabak COVID-19, bilangan gelandangan semakin bertambah terutamanya di kawasan KOMTAR dan di bandar Butterworth. Kerajaan Negeri tidak mengabaikan nasib golongan ini. Antara inisiatif yang dilaksanakan oleh Kerajaan Negeri bersama Jabatan Kebajikan Masyarakat (JKM) dan agensi-agensi yang berkenaan dalam menangani isu-isu berkaitan golongan ini adalah menyewakan empat (4) unit bilik Projek Perumahan Rakyat (PPR) Jalan Sungai secara percuma bermula 1 Julai 2021 sehingga 30 Jun 2022, merancang penganjuran program "Empowering the Street Citizens" yang bertujuan untuk membantu dan mendaya upayakan golongan gelandangan di Pulau Pinang yang menggabungkan sektor kerajaan, swasta dan pertubuhan Badan Bukan Kerajaan (NGO) serta membina Pusat Transit Gelandangan di Jalan C.Y.Choy dengan peruntukan sebanyak RM4.4 juta yang dijangka siap pada 1 Mac 2022. INFRASTRUKTUR DAN TEBATAN BANJIR Kerja Raya YB Dato' Yang di-Pertua, 34 SULIT
SULIT 73. Kerajaan Negeri akan meneruskan momentum dan kesinambungan projek pembinaan dan menaik taraf jalan raya serta jambatan di seluruh negeri Pulau Pinang. Bagi tujuan ini, Kerajaan Negeri akan menyediakan peruntukan berjumlah RM41.21 juta kepada Jabatan Kerja Raya Negeri Pulau Pinang (JKR) dan Perbadanan Pembangunan Pulau Pinang (PDC). Penang Transport Master Plan (PTMP) 74. Projek Bayan Lepas Light Rail Transit (BLLRT) Fasa 1 (segmen 1 sehingga segmen 4) telah mendapat kelulusan Enviromental Impact Assessment (EIA) pada 21 Februari 2020 dengan 63 syarat. Kerajaan Negeri telahpun mengadakan perbincangan bersama pihak Kementerian Pengangkutan dan Malaysia Airports Holdings Berhad (MAHB) untuk memuktamadkan jajaran dan Stesyen BLLRT di kawasan Lapangan Terbang Antarabangsa Pulau Pinang (LTAPP) seperti yang disyaratkan oleh pihak Agensi Pengangkutan Awam Darat (APAD) sebelum kelulusan sepenuhnya diberikan. Namun, Kerajaan Negeri masih perlu mendapatkan kelulusan bagi EIA segmen 5 iaitu lokasi depoh LRT di atas Pulau A PSR yang kini tertakluk kepada kelulusan semula bagi EIA projek tambakan PSR. 75. Setelah Laporan EIA bagi projek Pan Island Link 1 (PIL 1) diluluskan pada 10 April 2019 dengan 56 syarat, kini Kerajaan Negeri bersama pihak Rakan Pelaksana Projek (PDP) dalam perancangan untuk mendapatkan kelulusan bagi laporan Environmental Management Plan (EMP) daripada pihak Jabatan Alam Sekitar (JAS). Manakala projek PIL 2A pula, laporan EIA masih dalam peringkat penyediaan laporan. Walau bagaimanapun, 35 telah SULIT
SULIT pelaksanaan kedua-dua projek PIL 1 dan PIL 2A ini adalah tertakluk kepada kelulusan EIA PSR yang baharu kelak. Jalan-Jalan Utama dan Terowong Dasar Laut 76. Bagi Projek Jalan-Jalan Utama, kelulusan wajib yang diperlukan iaitu kelulusan EIA telah diperolehi pada 7 November 2017 dengan 59 syarat. Kerajaan Negeri telahpun menandatangani perjanjian bagi pembinaan untuk salah satu pakej projek Jalan-Jalan Utama iaitu Pakej 2 (Jalan Pintasan Lebuhraya Tun Dr. Lim Chong Eu ke Ayer Itam). Kerja- kerja awalan bagi fasa pembinaan Pakej 2 telah dijalankan bermula pada 31 Oktober 2019. Di samping itu, proses pengambilan balik tanah juga sedang dijalankan pada peringkat ini. 77. Bagi projek Jalan Berkembar dari Tanjung Bungah ke Teluk Bahang (Pakej 1) kini dalam proses menentukan opsyen jajaran yang bersesuaian dan Jalan Pintasan dari Persiaran Gurney ke Tun Dr. Lim Chong Eu (Pakej 3), pihak kontraktor kini sedang dalam tindakan memuktamadkan reka bentuk terperinci. Manakala untuk Terowong Dasar Laut (Pakej 4), pihak Kerajaan Negeri masih dalam tindakan memuktamadkan kelulusan bagi draf laporan kajian kebolehlaksanaan yang telah dikemukakan. Penang South Reclamation (PSR) 78. Pendirian Kerajaan Negeri untuk membangunkan PSR masih tidak berubah kerana projek tersebut adalah penting bagi masa depan Pulau Pinang sebagai sebuah negeri perindustrian dan pelancongan antarabangsa serta sebagai Economic Catalyst yang baru. Justeru, 36 fasa SULIT
SULIT Kerajaan Negeri akan mengemukakan semula Laporan EIA yang baru dengan pengumpulan data terkini untuk pertimbangan dan kelulusan JAS. Pada masa yang sama, Kerajaan Negeri juga akan memohon semakan semula kehakiman terhadap Lembaga Rayuan Alam Sekitar. 79. PSR dijangka akan memberikan Pulau Pinang satu kawasan perindustrian baru untuk industri berteknologi tinggi yang akan menarik pelabur asing ke negeri kita pada masa hadapan. Pembangunan zon perindustrian baru dan bandar raya pintar akan membolehkan Pulau Pinang menarik pelaburan langsung asing bernilai kira-kira RM70 billion dan Keluaran Dalam Negeri Kasar (KDNK) sebanyak RM1.5 trilion, serta mewujudkan lebih 300,000 peluang pekerjaan yang berkualiti menjelang tahun 2050 yang akan memanfaatkan bakat-bakat tempatan. Oleh itu, Kerajaan Negeri bertekad untuk meneruskan usaha bagi menjayakan PSR agar masyarakat Pulau Pinang dan generasi akan datang boleh menikmati pembangunan dan kemajuan yang dibawa oleh projek tersebut. PENGANGKUTAN AWAM YB Dato' Yang Di-Pertua, 80. Sebagai makluman, Kerajaan Negeri telah mula melaksanakan program-program untuk menggalakkan penggunaan pengangkutan awam sejak tahun 2011 dengan memperkenalkan beberapa program seperti perkhidmatan Bridge Express Shuttle Transit (BEST), perkhidmatan Central Area Transit oleh MBPP dan perkhidmatan Bas Percuma Congestion Alleviation Transport (CAT). Tidak terhenti di situ, sewaktu pandemik melanda, Kerajaan Negeri telah membiayai Pas Perjalanan 37 SULIT
SULIT Tanpa Had My30 dan membiayai tambang feri Pulau Pinang. Justeru, pada tahun 2022, Kerajaan Negeri telah memutuskan untuk meneruskan pelaksanaan empat (4) program bagi menggalakkan penggunaan pengangkutan awam di Pulau Pinang iaitu: a. Meneruskan perkhidmatan BEST KOMTAR; b. Meneruskan perkhidmatan Bas Percuma CAT Bridge; c. Membiayai Pas Perjalanan Tanpa Had iaitu Pas Mutiara; dan d. Membiayai tambang perkhidmatan feri Pulau Pinang. 81. Kesemua program dan inisiatif ini melibatkan peruntukan sebanyak RM10.0 juta. Dengan program dan inisiatif ini, kesemua perkhidmatan bas awam Rapid Penang dan perkhidmatan feri Pulau Pinang adalah percuma bagi semua rakyat Malaysia. 82. Saya juga ingin mengucapkan terima kasih kepada Kementerian Pengangkutan yang sudi turun ke Pulau Pinang pada bulan Oktober yang lalu untuk melihat secara lebih dekat cadangan pembesaran Terminal Lapangan Terbang Antarabangsa Pulau Pinang (LTAPP). Kerajaan Negeri sedia membantu Kementerian Pengangkutan bagi merealisasikan pembesaran lapangan terbang ini untuk kepentingan kita bersama. Dalam masa yang sama, Kerajaan Negeri menyeru agar pihak kementerian mempercepatkan pelaksanaan projek ini demi kepentingan sektor pengangkutan, pelancongan dan logistik. 83. Selain itu, Kerajaan Negeri juga telah membelanjakan kira-kira RM14.0 juta sehingga tahun 2021 bagi pemberian insentif perkhidmatan kepada pemandu teksi dan pengusaha bas sekolah. Pemberian insentif ini 38 SULIT
SULIT akan diteruskan pada tahun hadapan dengan bayaran sebanyak RM600. Sebanyak RM2.0 juta akan diperuntukkan untuk pembayaran insentif ini yang akan memberi manfaat kepada kira-kira 3,000 orang penerima. Tebatan Banjir 84. Kerajaan Negeri melalui Jabatan Pengairan dan Saliran (JPS) Pulau Pinang akan memberi tumpuan dalam usaha mengurangkan kejadian banjir serta impak perubahan iklim secara struktur iaitu dengan menjalankan pembinaan rumah pam, ban, pintu air, pengukuhan tebing sungai, mendalam dan melebar sungai, pencegahan hakisan pantai dan juga menaik taraf struktur-struktur utama. Pada tahun ini, dua (2) projek berimpak tinggi iaitu, Projek Tebatan Banjir Parit 4 dan Projek Tebatan Banjir Parit 5 telah berjaya disiapkan pada Mei 2021 yang lepas, manakala Projek Tebatan Banjir Mak Mandin, Projek Tebatan Banjir Bayan Baru dan Projek Tebatan Banjir Sungai Nipah dijangka akan disiapkan sebelum hujung tahun ini. Selain daripada itu, Projek Tebatan Banjir Membina Kolam Takungan Banjir di Alma sedang giat dalam pembinaan yang dijangka siap pada 1 November 2022, manakala Projek Tebatan Banjir Sungai Tiram (Kampung Naran) di Bayan Lepas baru bermula pada Ogos 2021 dan di jangka siap pada tahun 2024. 85. Bagi tahun 2022, Kerajaan Negeri akan memperuntukkan RM34.72 juta kepada Jabatan Pengairan dan Saliran (JPS) untuk projek-projek mendalam dan membaiki sungai, pengairan dan saliran pertanian, rancangan tali air kecil untuk pengairan, projek tebatan banjir, pembangunan pantai, pembangunan koridor sungai, saliran mesra alam, kolam takungan dan lain-lain projek yang berkaitan. 39 SULIT
SULIT PENSWASTAAN 86. Dalam memastikan pembangunan mampan, Kerajaan Negeri menggunakan pendekatan penswastaan untuk mengurangkan beban kewangan serta membenarkan kuasa pasaran untuk menjana perkembangan ekonomi setempat. Kerajaan Negeri telah mewujudkan Garis Panduan Unit Kerjasama Awam-Swasta (UKAS) di Negeri Pulau Pinang yang bertujuan untuk menjadi panduan dan rujukan kepada pihak berkepentingan iaitu jabatan/agensi kerajaan dan sektor swasta di Negeri Pulau Pinang dalam mencadangkan atau melaksanakan Projek Kerjasama Awam-Swasta/Public-Private Partnership (PPP). Garis panduan ini juga menjelaskan prinsip utama dan ciri-ciri PPP yang digarap sebagai sinergi yang mampan untuk keberlangsungan projek demi kepentingan rakyat. Ianya menjadi titik penyelarasan bagi semua pemegang taruh yang terlibat dalam menyahut cabaran untuk merealisasikan Visi Penang2030 melalui inisiatif strategik C4: iaitu mempercepat penyampaian program dan pembaharuan institusi. Antara projek yang sedang dilaksanakan melalui kaedah kerjasama awam swasta ataupun Private Finance Initiative adalah Cadangan Pembangunan Perkhidmatan Kereta Kabel di Bukit Bendera. PELANCONGAN DAN EKONOMI KREATIF 87. Kerajaan Negeri akur bahawa sektor pelancongan adalah salah satu sektor yang terjejas teruk akibat pandemik COVID-19. Pelan pemulihan pelancongan akan diberi keutamaan dalam bajet 2022 untuk merancakkan semula industri pelancongan di negeri Pulau Pinang. Sektor pelancongan Pulau Pinang mempunyai daya saing yang kuat di arena antarabangsa. 40 SULIT
SULIT Kerajaan Negeri akan memberikan perhatian kepada aktiviti promosi pelancongan untuk menarik minat pelancong tempatan dan luar negara untuk memilih Pulau Pinang sebagai destinasi pelancongan dan seterusnya membantu memulihkan sektor pelancongan seperti sedia kala. Bagi tujuan memulihkan sektor pelancongan ini, Kerajaan Negeri akan menyediakan peruntukan berjumlah RM50.00 juta pada tahun 2022. Peruntukan ini merangkumi perbelanjaan bagi projek-projek pembangunan pelancongan, aktiviti promosi destinasi pelancongan, geran kepada anak syarikat negeri dan agensi yang berfungsi sebagai pemangkin pelancongan, serta lain-lain tujuan yang berkaitan. 88. Pada masa ini, perancangan Kerajaan Negeri untuk sektor pelancongan adalah seperti berikut: a. Membangunkan ekonomi tempatan dengan menggalakkan perbelanjaan dalam negeri. Usaha ini adalah untuk menjenamakan dan memperkenalkan semula kempen 'Experience Penang Year' sebagai tema kempen pelancongan untuk tahun-tahun yang akan datang. Penang Global Tourism akan meneruskan usaha merangsang, mengukuhkan serta menarik perhatian pelancong ke Pulau Pinang untuk memulihkan industri pelancongan melalui kempen-kempen taktikal, pengiklanan dan media. b. Mempromosikan Pulau Pinang secara dalam talian untuk mencapai sasaran yang lebih ramai dan berkesan melalui platform-platform media sosial yang sedia ada. 41 SULIT
SULIT Kempen-kempen yang telah dijalankan adalah seperti 7 World Wonders of Penang, Penang Then & Now, Penang Through Art dan Penang Product Feature. c. Meningkatkan daya perbelanjaan dan menjana pendapatan untuk pemain industri tempatan dan kerjasama dengan pemain pelancongan terkemuka untuk mendorong pelancongan domestik. d. Mengekalkan penjenamaan Pulau Pinang di pasaran luar negara melalui penglibatan dalam pameran perdagangan luar negara dan webinar secara dalam talian. 89. Bagi menggandakan impak ekonomi pelancongan pada tahun 2022, Kerajaan Negeri merancang untuk meneruskan penganjuran acara-acara pelancongan yang sinonim dengan Pulau Pinang yang terpaksa ditangguhkan sebelum ini, serta mencadangkan acara-acara pelancongan baharu. Antara program yang dirancang adalah seperti Penang International Food Festival (PIFF) 2022, Penang Anime Matsuri (PAM) 2022, Penang International Container Art Festival (PICAF), Side Events 2022, International Base Jump 2022, Penang Bridge International Marathon, Penang International Dragon Boat Festival, Penang Bon Odori Festival, Miss Asia Global 2022, Program Nusantara (Festival Of The Malay World) dan Penang Music Festival. 90. Kerajaan Negeri Pulau Pinang telah melancarkan Pelan Induk Pelancongan Pulau Pinang 2021-2030 pada 3 Mei 2021 yang bertujuan 42 SULIT
SULIT untuk mendorong pertumbuhan sektor pelancongan negeri sehingga tahun 2030. Pelan induk ini menetapkan matlamat dalam membangunkan sektor pelancongan yang lestari di Pulau Pinang serta mengukuhkan kedudukan kompetitif Pulau Pinang sebagai salah satu destinasi utama. Bagi meningkatkan keyakinan para pelancong, Kerajaan Negeri juga mempromosikan garis panduan serta langkah-langkah yang telah diambil dalam mewujudkan kawasan selamat daripada pandemik COVID-19. 91. Pusat peranginan Pulau Pinang di Bukit Bendera juga tidak terkecuali menerima kesan akibat kawalan pergerakan dan penutupan sektor ekonomi yang dilaksanakan bagi membendung pandemik COVID- 19. Perbadanan Bukit Bendera Pulau Pinang (PBBPP) telah mencatatkan jumlah kedatangan pengunjung seramai 780,106 pada tahun 2020 berbanding 1,865,783 pada tahun 2019 iaitu penurunan sebanyak 58.2 peratus. Kedatangan pengunjung ke Bukit Bendera pada tahun 2021 juga telah merosot di mana seramai 104,519 pengunjung direkodkan pada suku tahun kedua tahun 2021 berbanding 301,795 pengunjung pada tempoh yang sama pada tahun 2020. Penurunan jumlah pelancong yang drastik ini telah menjejaskan pendapatan Perbadanan Bukit Bendera Pulau Pinang pada tahun 2021. Sehubungan itu, Kerajaan Negeri akan menyediakan geran mengurus berjumlah RM11.0 juta kepada PBBPP pada tahun 2022 sementara sektor pelancongan kembali pulih. BELIA DAN SUKAN Pembangunan Belia YB Dato' Yang di-Pertua, 43 SULIT
SULIT 92. Kerajaan Negeri Pulau Pinang turut bertindak secara proaktif dengan memberi fokus yang lebih menyeluruh kepada kelangsungan pembangunan ekonomi dalam kalangan belia di negeri Pulau Pinang. Sehubungan dengan itu, Kerajaan Negeri melalui MMK Belia dan Sukan telah merangka "Pelan Tindakan Pembangunan Ekonomi Belia Negeri Pulau Pinang Pasca COVID-19" untuk mempertingkatkan lagi kedudukan golongan belia dari aspek ekonomi. Ia menetapkan visi untuk membantu golongan belia di Negeri Pulau Pinang memainkan peranan penting dalam menjadikan Negeri Pulau Pinang pemacu utama pertumbuhan ekonomi negara. 93. Berpandukan prinsip Kerjasama Awam Swasta / Public Private Partnership (PPP), Pelan Tindakan tersebut memperlihatkan satu kerangka komprehensif yang menggariskan sebanyak lima (5) objektif dan sepuluh (10) strategi yang dilaksanakan dalam usaha mengurangkan kadar pengangguran dalam kalangan belia negeri ini melalui aspek pekerjaan dan perniagaan. 94. Selain itu, Kerajaan Negeri Pulau Pinang juga telah menubuhkan 'Best! Anak Penang - Skim Insentif Kecemerlangan Bakat Muda Pulau Pinang' sebagai lambang keprihatinan dan penghargaan kepada golongan belia dari peringkat umur 15 sehingga 30 tahun yang berjaya mengharumkan nama Negeri Pulau Pinang di peringkat kebangsaan dan antarabangsa dari segi pencapaian akademik serta aktiviti kokurikulum. Anggaran peruntukan bagi pelaksanaan Skim insentif tersebut adalah berjumlah RM500,000.00 dan permohonan akan diberikan mulai pada tahun 2022. 44 SULIT
SULIT Pembangunan Sukan 95. Kerajaan Negeri turut memberi tumpuan kepada pembangunan prasarana dan kemudahan sukan bagi mencungkil bakat muda dan membudayakan sukan dalam kehidupan harian masyarakat. Setakat 15 September 2021, Kerajaan Negeri telah memperuntukkan sebanyak RM3.73 juta sejak bulan Mei 2018 untuk membina fasiliti sukan di setiap daerah termasuk sepuluh (10) gelanggang futsal, lapan (8) gelanggang sepak takraw, lima (5) gelanggang bola keranjang, tiga (3) laluan jogging dan satu (1) gelanggang kabaddi. Di samping itu, trek balapan di Stadium Batu Kawan dan Kompleks Sukan dan Rekreasi MBSP Jalan Betek kini juga sedang dinaik taraf dan dijangka akan dibuka semula kepada orang awam pada tahun depan. Kerajaan Negeri juga akan memperuntukkan RM7.0 juta pada tahun 2022 bagi projek pembinaan Nibong Tebal Arena yang merangkumi satu dewan serba guna dengan sembilan (9) gelanggang badminton. Projek tersebut dijangka siap pada tahun 2023. 96. Bagi tahun 2022, Kerajaan Negeri akan menyediakan peruntukan bagi pembangunan sukan dan kawasan lapang berjumlah RM13.471 juta pada tahun 2022. AGROTEKNOLOGI DAN KESELAMATAN MAKANAN PEMBANGUNAN LUAR BANDAR 97. Bagi mengukuhkan rantaian nilai bekalan makanan sedia ada, Jabatan Pertanian Negeri Pulau Pinang dalam perancangan menambah kawasan tumpuan pengeluaran tanaman makanan seperti mana yang telah dilaksanakan di Taman Kekal Pengeluaran Makanan (TKPM) di 45 DAN SULIT
SULIT kawasan Ara Kuda dan Mayfield, dan di Taman Pertanian Permatang Pauh dan Batu Kawan. Taman Agroteknologi Pertanian Ara Kuda merupakan perancangan jangka panjang di bawah Rancangan Malaysia ke-12 dengan kerjasama pihak PERDA untuk membangunkan kawasan projek pertanian moden dengan menggunakan pelbagai aplikasi teknologi agromakanan, seiring dengan perkembangan Revolusi Industri (IR4.0) di kawasan yang dikenalpasti sebagai TKPM 2 Ara Kuda, seluas 147 ekar. Perkembangan IR4.0 menggalakkan pengoperasian secara automasi bagi mengurangkan kebergantungan kepada penggunaan tenaga manusia dan ini juga membolehkan penjarakan fizikal dilaksanakan kerana aktiviti pertanian tidak memerlukan ramai pekerja melaksanakan satu-satu pekerjaan. 98. Kerajaan Negeri telah memulakan Projek Pembangunan Permatang Pauh Agro Park pada tahun 2017 di Seberang Perai Tengah untuk menarik lebih ramai golongan petani muda terutamanya dari Pulau Pinang untuk menceburi bidang pertanian. Perbadanan Ketua Menteri Pulau Pinang (CMI) telah diberi tanggungjawab untuk menguruskan projek ini dengan kerjasama Jabatan Pertanian Negeri Pulau Pinang. Pelbagai tanaman diusahakan oleh para peserta Permatang Pauh Agro Park seperti halia, sayur-sayuran serta tanaman unik seperti vanila yang diusahakan oleh Kairos Agriculture. Berikutan permintaan pasaran dan nilai komersialnya yang tinggi, tanaman vanila kini makin mendapat tempat dalam kalangan petani moden. Malaysia First Vanilla Smart Farm di Permatang Pauh Agro Park yang telah dirasmikan pada 15 Ogos 2020 serta mendapat pengiktirafan rasmi daripada The Malaysia Book of Records. Saya berharap agar usaha seperti ini diharap dapat menjadi contoh kepada agropreneur muda terutama di Pulau Pinang untuk 46 SULIT
SULIT melibatkan diri dalam bidang pertanian yang terbukti penting untuk menjana ekonomi setempat. 99. Bagi tahun 2022, Kerajaan Negeri akan menyediakan peruntukan berjumlah RM6,250,000.00 kepada Jabatan Pertanian Negeri Pulau Pinang untuk pembangunan khidmat pengembangan teknologi pertanian, pembangunan dan naik taraf pusat kecemerlangan teknologi pertanian, pembangunan tanaman padi, buah-buahan dan sayuran, pembangunan industri pemprosesan makanan serta lain-lain projek yang berkaitan. Antaranya projek yang akan dilaksanakan adalah Pakej Insentif Amalan Teknologi Bagi Program Farmer To Farmer. Kerajaan Negeri juga akan melaksanakan projek Model Pembenihan Aruhan Kerang Bagi Perusahaan Ternakan Kerang Di Pulau Pinang dengan kerjasama Fisheries Research Institute dan Program Penternakan Keli Dan Puyu Pejal Berkelompok dengan kerjasama Jabatan Perikanan Malaysia. Veterinar 100. Penternakan moden merupakan hala tuju Kerajaan Negeri bagi memastikan industri penternakan di negeri ini dapat berkembang maju dan mapan dalam pelaksanaannya. Ianya dimulakan dengan pewartaan Enakmen Perladangan Babi pada tahun 2016. Sehingga kini, sebanyak 143 ladang ternakan babi telah dilesenkan mengikut kriteria dan syarat yang telah ditetapkan dalam pelesenan. Seterusnya, semua ladang babi perlu mengamalkan penternakan secara kandang tertutup sepenuhnya mulai tahun 2022. Pewartaan Enakmen Perladangan Unggas Negeri Pulau Pinang 2020 menjadi kesinambungan daripada Enakmen Peladangan Babi sebelumnya untuk memastikan ladang-ladang ternakan 47 SULIT
SULIT beroperasi mengikut keperluan dan mematuhi kehendak asas regulatori veterinar. Peraturan-Peraturan Enakmen Perladangan Unggas buat masa ini dalam proses semakan undang-undang sebelum ianya diimplementasi dan dilaksanakan. 101. Bagi tahun 2022, Kerajaan Negeri akan menyediakan peruntukan berjumlah RM3,494,000.00 kepada Jabatan Perkhidmatan Veterinar Negeri Pulau Pinang untuk pembangunan industri ternakan, perkhidmatan regulatori veterinar, pembangunan industri nilai tinggi, penternakan industri unggas, pengawalan penyakit ternakan dan kesihatan awam veterinar serta lain-lain projek yang berkaitan. BAJET TAHUN 2022 PERBELANJAAN MENGURUS DAN PEMBANGUNAN YB Dato' Yang di-Pertua, 102. Bajet Tahun 2022 Negeri Pulau Pinang telah disediakan secara berhemat dan cermat dengan mengambil kira kedudukan kewangan semasa Kerajaan Negeri. Strategi penyediaan belanjawan ini adalah untuk memastikan semua jabatan-jabatan negeri dapat berfungsi secara optimum dan efisien, pelaksanaan projek-projek pembangunan negeri diteruskan supaya dapat merangsang semula pemulihan ekonomi negeri dan program-program kebajikan negeri sedia ada diteruskan. 103. Selaras dengan itu, Rang Undang-Undang Perbekalan 2022 adalah untuk mendapat kuasa berkanun bagi membolehkan Kerajaan Negeri membuat Perbelanjaan Bekalan sebanyak RM884,504,177.00 (Ringgit 48 SULIT
SULIT Malaysia: Lapan Ratus Lapan Puluh Empat Juta, Lima Ratus Empat Ribu, Satu Ratus Tujuh Puluh Tujuh) untuk dua puluh (20) jabatan bagi tahun 2022, seperti mana perincian di Risalah Bilangan 8 Tahun 2021. Selain daripada itu, peruntukan sejumlah RM50,718,542.00 (Ringgit Malaysia: Lima Puluh Juta, Tujuh Ratus Lapan Belas Ribu, Lima Ratus Empat Puluh Dua) diperlukan untuk Perbelanjaan Tanggungan tiga (3) jabatan mengikut undang-undang di bawah Kumpulan Wang Disatukan. Oleh itu, jumlah keseluruhan Perbelanjaan Mengurus yang dianggarkan pada tahun 2022 ialah RM935,222,719.00 (Ringgit Malaysia: Sembilan Ratus Tiga Puluh Lima Juta, Dua Ratus Dua Puluh Dua Ribu, Tujuh Ratus Sembilan Belas). Peruntukan mengurus tahun 2022 ini meningkat sebanyak RM25.40 juta atau kenaikan sebanyak 2.79 peratus berbanding bajet tahun 2021. 104. Antara sebab peningkatan di bawah bajet mengurus ini adalah kenaikan emolumen tahunan, pemberian geran kepada anak syarikat kerajaan negeri, pelaksanaan pelan pemulihan pasca-pandemik COVID- 19 dan lain-lain. 105. Bagi tahun 2022, Kerajaan Negeri menganggarkan hasil yang boleh dikutip berjumlah RM485,422,981.00 (Ringgit Malaysia: Empat Ratus Lapan Puluh Lima Juta, Empat Ratus Dua Puluh Dua Ribu, Sembilan Ratus Lapan Puluh Satu) iaitu jangkaan jumlah hasil yang berkurangan sebanyak RM20.60 juta atau 4.07 peratus berbanding dengan tahun semasa 2021 yang berjumlah RM506,019,389.00 (Ringgit Malaysia: Lima Ratus Enam Juta, Sembilan Belas Ribu, Tiga Ratus Lapan Puluh Sembilan). Komposisi hasil tahun 2022 terdiri daripada hasil cukai RM165.71 juta atau 34.14 peratus, hasil bukan cukai RM219.59 juta atau 49 SULIT
SULIT 45.24 peratus dan terimaan bukan hasil sebanyak RM100.12 juta atau 20.62 peratus. 106. Anggaran hasil ini adalah kurang kerana Kerajaan Negeri berhati- hati dalam menetapkan jangkaan hasil pada tahun hadapan. Ini adalah dengan mengambil kira kesan pandemik COVID-19 yang masih belum reda. Kerajaan Negeri juga amat prihatin dengan beban yang dialami oleh rakyat berikutan pandemik ini dan berhati-hati dalam merangka strategi untuk meningkatkan hasil negeri pada tahun hadapan. Selain itu, penurunan hasil ini turut disumbang oleh pengurangan kadar faedah untuk simpanan tetap dan pelaburan negeri. 107. Walaupun kutipan hasil tahun 2022 adalah terhad, namun Kerajaan Negeri masih perlu menyediakan bajet tahun 2022 setara dengan tahun 2021 untuk memastikan penyampaian perkhidmatan kerajaan yang efektif dan projek-projek untuk kesejahteraan rakyat dapat diteruskan. 108. Dengan jangkaan Hasil Negeri yang berjumlah RM485.42 juta dan Perbelanjaan Mengurus berjumlah RM935.22 juta, maka Belanjawan 2022 adalah belanjawan defisit berjumlah RM449.80 juta. Anggaran defisit ini akan dibiayai daripada Simpanan Terkumpul Negeri yang berbaki sebanyak RM887.78 juta pada akhir tahun 2020. 109. Kerajaan Negeri tidak menafikan bahawa amaun defisit ini adalah tinggi, namun Kerajaan Negeri optimis bahawa kutipan hasil negeri akan dapat ditingkatkan semula dengan langkah-langkah pemulihan ekonomi yang sedang diambil oleh Kerajaan Negeri dan juga Persekutuan. Kerajaan Negeri telah bersiap sedia dengan strategi bagi meningkatkan 50 SULIT
SULIT hasil negeri seiring dengan pemulihan ekonomi. Kerajaan Negeri juga sentiasa berusaha untuk mengurangkan tunggakan hasil melalui beberapa langkah yang telah disusun dan diatur melibatkan jabatan-jabatan negeri. 110. Perbelanjaan Mengurus sebanyak RM935.22 juta bagi tahun 2022 adalah merangkumi perbelanjaan bagi Emolumen berjumlah RM184.00 juta, Perkhidmatan dan Bekalan berjumlah RM192.92 juta, Aset berjumlah RM7.00 juta, Pemberian dan Kenaan Bayaran Tetap berjumlah RM548.86 juta dan Perbelanjaan-perbelanjaan Lain berjumlah RM2.44 juta. Perbelanjaan Pemberian dan Kenaan Bayaran Tetap kekal sebagai komponen terbesar mencakupi 58.69 peratus daripada perbelanjaan Mengurus Kerajaan Negeri. Jumlah ini termasuk caruman ke Kumpulan Wang Pembangunan Negeri berjumlah RM200.00 juta, pemberian di bawah program bantuan sosial dan kesejahteraan rakyat yang dianggarkan berjumlah RM95.49 juta, bayaran bagi badan-badan berkanun, anak-anak syarikat dan agensi berjumlah RM108.26 juta, bayaran pencen dan ganjaran berjumlah RM29.0 juta, dan lain-lain pemberian. 111. Kerajaan Negeri sedar perbelanjaan mengurus negeri semakin meningkat pada tahun hadapan. Namun begitu, peningkatan ini adalah terkawal dan amalan perbelanjaan secara berhemah sentiasa diamalkan oleh jabatan-jabatan negeri. 112. Seterusnya, bajet pembangunan bagi tahun 2022 adalah sebanyak RM316,132,788.00 (Ringgit Malaysia: Tiga Ratus Enam Belas Juta, Satu Ratus Tiga Puluh Dua Ribu, Tujuh Ratus Lapan Puluh Lapan) iaitu peningkatan sebanyak RM22.03 juta atau 7.49 peratus berbanding 51 SULIT
SULIT anggaran tahun 2021 yang berjumlah RM294.11 juta. Peruntukan pembangunan tahun 2022 ini telah mengambil kira keperluan projek- projek kritikal dan berimpak tinggi serta memastikan kesinambungan projek-projek sambungan yang masih dalam pelaksanaan. Kerajaan Negeri juga berharap peruntukan pembangunan yang tinggi ini dapat memberi manfaat kepada kontraktor-kontraktor kecil dan membantu memulihkan sektor ekonomi negeri yang terjejas berikutan pandemik COVID-19. 113. Perincian peruntukan pembangunan yang disediakan untuk sembilan (9) jabatan negeri adalah seperti di Risalah Bilangan 8 Tahun 2021. Peruntukan pembangunan yang disediakan di bawah Maksud Pembangunan Pejabat Ketua Menteri dan Pejabat Setiausaha Kerajaan adalah berjumlah RM154.32 juta, diikuti oleh Jabatan Kewangan Negeri sebanyak RM87.47 juta, Jabatan Kerja Raya sebanyak RM26.51 juta, Jabatan Hal Ehwal Agama Islam sebanyak RM19.95 juta, Jabatan Pengairan dan Saliran sebanyak RM14.72 juta, Jabatan Pertanian sebanyak RM6.25 juta, Jabatan Perkhidmatan Veterinar sebanyak RM3.49 juta, Jabatan Perhutanan sebanyak RM2.20 juta dan Jabatan Taman Botani sebanyak RM1.22 juta. Peruntukan projek paling besar pada tahun 2022 adalah bagi Projek Gurney Wharf dengan kos berjumlah RM60.0 juta. 114. Kerajaan Negeri akan melaksanakan perolehan bagi projek-projek pembangunan ini secara tender terbuka untuk memastikan tawaran dilakukan secara adil dan saksama. 52 SULIT
SULIT PENJAWAT AWAM SEBAGAI PEMANGKIN PEMBANGUNAN NEGERI 115. Saya bersyukur negeri Pulau Pinang mempunyai pasukan penjawat awam yang mantap, profesional dan berintegriti. Peranan penjawat awam selaku barisan hadapan yang tidak pernah kenal penat lelah semasa mendepani pandemik COVID-19 amatlah disanjung tinggi. Peranan yang dimainkan oleh Jabatan Kesihatan Negeri Pulau Pinang (JKNPP), Majlis Keselamatan Negara (MKN), Polis DiRaja Malaysia (PDRM), Angkatan Tentera Malaysia (ATM) dan semua agensi negeri dan Persekutuan amat dihargai. Saya juga merakamkan ucapan terima kasih kepada YB Dato' Seri Setiausaha Kerajaan Negeri dan semua warga kerja Kerajaan Negeri yang sentiasa menunjukkan prestasi yang membanggakan walaupun terpaksa bekerja di bawah tekanan dan cabaran semasa mendepani wabak COVID-19. 116. Seterusnya, sebagai tanda penghargaan kepada sokongan padu yang diberikan oleh semua penjawat awam Negeri Pulau Pinang bagi tahun 2022, Kerajaan Negeri bersetuju meluluskan bayaran Bantuan Khas Kewangan akhir tahun bersamaan dengan ½ bulan gaji penjawat awam atau minimum RM1,000.00. Adalah diharapkan bayaran Bantuan Khas Kewangan ini akan meningkatkan semangat penjawat awam untuk memberikan perkhidmatan yang lebih cemerlang lagi di tahun-tahun akan datang. Bayaran Bantuan Khas Kewangan ini melibatkan keseluruhan 3,962 penjawat awam dengan implikasi kewangan berjumlah RM5.59 juta. Bayaran ini akan dibuat pada bulan Disember 2021. 117. Di samping itu, seperti tahun-tahun sebelum ini, pembayaran RM300.00 seorang kepada Penyelia dan Guru KAFA, Guru Sekolah 53 SULIT
SULIT Rendah Agama Rakyat, Guru Sekolah Menengah Agama Rakyat serta Guru dan Staf Sekolah Persendirian Cina dan bayaran RM200.00 seorang kepada Guru Tahfiz, Guru Sekolah Pondok dan Guru TADIS Negeri Pulau Pinang yang akan melibatkan perbelanjaan berjumlah RM940,600.00 akan juga dibayar pada Disember 2021. PENUTUP 118. Sebagai rumusan, adalah menjadi matlamat Kerajaan Negeri untuk membangunkan negeri secara mampan berteraskan prinsip-prinsip di bawah Visi Penang2030 di samping menjaga kepentingan rakyat negeri Pulau Pinang. Oleh itu, dasar Kerajaan adalah disediakan dengan mengambil kira pandangan semua pihak berkepentingan khususnya Ahli Parlimen, ADUN, agensi Kerajaan, sektor swasta, Badan Bukan Kerajaan (NGO), ahli akademik, wakil komuniti serta rakyat Pulau Pinang. Pembangunan yang mampan akan menyumbang kepada pemulihan ekonomi pasca COVID-19 melalui peningkatan peluang pekerjaan, perniagaan dan pelaburan serta berupaya meningkatkan taraf hidup rakyat. 119. Di kesempatan ini, saya ingin memaklumkan bahawa walaupun berhadapan cabaran ekonomi pasca COVID-19, Kerajaan Negeri akan memastikan perbelanjaan negeri dibuat secara berhemah dan disalurkan secara tepat ke sektor-sektor yang terkesan dalam usaha untuk memulihkan ekonomi negeri dan memastikan kelangsungan hidup rakyat. Dengan sokongan padu dan penyertaan semua pihak, Negeri Pulau Pinang akan terus maju dan berjaya ke arah merealisasikan Visi 54 SULIT
SULIT Penang2030: Negeri Pintar dan Hijau Berteraskan Keluarga Inspirasi Negara. Sekian, Dato' Yang di-Pertua, saya mohon mencadang. 55 SULIT